آمریکا بیرلشمیش دؤولتلری خاریجی ایشلر باخانی آنتونی بلینکن، تورکیه‌نین یئنی اف-۱۶ ساواش اوچاقلارینی و مؤوجود اف-۱۶ دونانماسی اوچون مودرنیزاسیون کیتلرینی آلما‌سینین ناتو اوچون اؤنملی اولدوغونو ایفاده ائتدی.
آمریکا بیرلشمیش دؤولتلری نماینده‌لر مجلیسی خاریجی ایلیشکیلر کمیته‌سین‌ده دانیشان بلینکنه، اف-۱۶ اوچاقلارینین تورکیه‌یه ساتیشی و جو بایدن یؤنه‌تیمینین تورکیه‌نین بو اف-۱۶لاری "آمریکا بیرلشمیش دؤولتلریین متفیقلری و اورتاقلارینا قارشی ایستیفاده ائدیلمه‌دیگیندن آرخایین اولماق اوچون آتدیغی آددیملار" سوروشولدو.
بلینکن، "تورکیه‌نین، یئنیلنمیش اف-۱۶لاری و مؤوجود اف-۱۶لار اوچون مودرنیزاسیون پاکتینی آلما‌سی لازیم اولدوغونا اینانیریق. بونون ناتو اوچون، اتفاق اوچون اؤنملی اولدوغونو دوشونوروک" جاوابینی وئردی.
اؤته یاندان، ناتو متفیقلری آراسینداکی گرگینلیکلرین آزالدیلماسی و گرگینلیگه سبب اولاجاق ائیلم و یا سؤیلملردن قاچینیلماسی اوچون چالیشدیقلارینی ایفاده ائد‌ن آمریکالی باخان، بو ایفاده‌لری ایشلتدی:
"تورکیه، یونانیستان و یا باشقا بیر ناتو موتفیقیله باغلی چابالاریمیزین مرکز نقطه‌سی، تام اولاراق بیر بیرلریله اویوملو اولمالاری اوچون احتیاجلاری اولان تحهیزات و تکنولوژییه صاحب اولمالارینی تامین ائتمکدیر. عینی زامان‌دا، طبیعی کی آرالارینداکی هر هانسی بیر آنلاشمازلیق وارسا، تامین ائتدیگیمیز هر هانسی بیر تجهیزات و یا تکنولوژینین بو آنلاشمازلیقلاردا ایستیفاده ائدیلمه‌مه‌سینی ساغلاماقدیر".
